Xitoy–Qirg‘iziston–O‘zbekiston temiryo‘li qurilishi qachondan boshlanishi ma’lum qilindi

Ma’lumotga ko‘ra, qaror nafaqat temiryo‘l transporti va infratuzilmasini kelajakda rivojlantirish va yaxshilash uchun sharoit yaratadi, balki temiryo‘l orqali yo‘lovchi va yuk tashish darajasi va sifatini oshirishga xizmat qiladi.
– Temiryo‘l tarmog‘ini rivojlantirish Vazirlar mahkamasining ustuvor yo‘nalishlaridan biridir. Kuzda mustaqilligimiz tarixidagi eng yirik loyiha – Xitoy–Qirg‘iziston–O‘zbekiston yo‘nalishi bo‘yicha temiryo‘l qurilishini boshlash rejalashtirilgan. Bu loyihani qo‘llab-quvvatlash zarur, – dedi Qirg‘iziston vazirlar mahkamasi rahbari Oqilbek Japarov yig‘ilishda.
Ma’lumot uchun, 2019 yilda Xitoy-Qirg‘iziston-O‘zbekiston temiryo‘lini qurish bo‘yicha texnik-iqtisodiy asos tayyorlangandi. 
Rossiya texnik-iqtisodiy asosni tayyorlash uchun 200 million rubl (3 136 364 dollar) ajratgan.
Xitoy-Qirg‘iziston-O‘zbekiston temiryo‘lini qurish tashabbusi 2000-yillarning boshlarida e’lon qilingandi, ammo o‘sha vaqtdan beri bu narsa amalga oshirilmadi. 
2002 yilda Pekin kelajakdagi tarmoqning texnik-iqtisodiy asosini ishlab chiqdi va uning yo‘nalishini aniqladi. O‘sha g‘oyaga ko‘ra, yo‘l Torugart dovoni orqali Arpadan o‘tib, O‘zgan tumani orqali Qorasuv shahriga yetib borishi hamda u yerdan O‘zbekistonga olib borishi lozim edi. Uning umumiy uzunligi 268 kilometrni tashkil qilishi kerak bo‘lgan.
2017 yilda Xitoy-Qirg‘iziston-O‘zbekiston yo‘lini qurish bo‘yicha uch tomonlama ishchi guruh tuzilgan, uni amalga oshirishning uch xil varianti haqida xabar berilgandi.